**О Б Я В Л Е Н И Е**

**ОБЛАСТНА ДИРЕКЦИЯ „ЗЕМЕДЕЛИЕ” – ГАБРОВО**

**гр. Габрово, ул. „Брянска“ № 30, ет. III**

**О Б Я В Я В А К О Н К У Р С З А Д Л Ъ Ж Н О С Т Т А**

„Старши експерт” в Общинска служба по земеделие – гр. Дряново в Главна дирекция „Аграрно развитие”, Областна дирекция „Земеделие”- Габрово

**1. Минимални и специфични изисквания, за заемане на длъжността:**

 - образование – висше;

 - образователна степен – бакалавър;

 - минимален професионален опит – 1 година в област или области, които са свързани с функциите определени в длъжностната характеристика за съответната длъжност или придобит V младши ранг;

 **2. Допълнителни умения и квалификации:**

 - предпочитана специалност – ветеринарна медицина, геодезия, горско стопанство, агрономство, икономика, информатика и компютърни науки;

 - знания в областта на земеделието и нормативната уредба, свързана с дейността на Министерство на земеделието , храните и горите;

 - дигитална компетентност;

 - свидетелство за управление на МПС;

Кандидатите да отговарят на условията на чл.7 от Закона за държавния служител;

***Описание на длъжността:***

Подпомага дейността на общинската служба по земеделие на територията на община Дряново чрез разработване на експертни анализи и становища по проблеми от дейността; Извършва регистрация на договорите за наем и аренда в програмния продукт FERMA под Windows, издава талони за наем и аренда, събира и отчита таксите за тези услуги. Участва в изпълнение на дейностите по Глава пета „Ползване на земеделските земи“ от ЗСПЗЗ; Участва в набиране и предоставяне на актуална и точна оперативна информация в сектор растениевъдство и животновъдство на територията на общината; Обработва писмената и графична информация, свързана със собствеността на земеделските земи, гори и земи от горския фонд;

**3. Начин на провеждане на конкурса:**

 - тест;

 - интервю за преценка качествата на кандидатите, съгласно критериите посочени в приложение № 5 към чл.42, ал.4 от Наредбата за провеждане на конкурсите и подбора при мобилност на държавни служители.

**4. Документи за участие в конкурсната процедура:**

 - заявление за участие в конкурса по образец /Приложение № 3 към чл. 17, ал.2 на Наредбата за провеждане на конкурсите и подбора при мобилност на държавни служители/;

 - декларация за обстоятелствата по чл.17, ал.3, т.1 от Наредбата за провеждане на конкурсите и подбора при мобилност на държавни служители, а именно че: лицето е пълнолетен български гражданин, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност;

 - копия от документи за придобита образователно-квалификационна степен, допълнителна квалификация и правоспособност;

 - копия от документи, удостоверяващи продължителността на професионалния опит или придобития ранг като държавен служител;

**5. Срок за подаване на документите за участие:** 10 дни от публикуване на обявлението;

**6. Място за подаване на документите**: Областна дирекция „Земеделие” – Габрово, гр. Габрово, ул. „Брянска” № 30, ет.III, стая 1.

Допълнителна информация може да бъде получена на телефони 066/805305, 066/804274

Кандидатите подават документите лично или от техни упълномощени представители.

Документите могат да се подават по електронен път на електронната поща на дирекцията: odzg\_gabrovo@mzh.government.bg, като в този случай заявлението за участие в конкурса и декларацията за обстоятелствата по чл.17, ал.3, т.1 от Наредбата за провеждане на конкурсите и подбора при мобилност на държавни служители,следва да бъдат подписани от кандидата с електронен подпис.

**7. Общодостъпно място, на което ще се публикуват списъците и всички съобщения във връзка с конкурса** : информационното табло на Областна дирекция „Земеделие” - Габрово, ул. „Брянска” № 30, ет. III; информационното табло на Общинска служба по земеделие – гр. Дряново, ул. „Шипка“ № 110; интернет страницата на ОД ”Земеделие” - Габрово – <https://www.mzh.government.bg/ODZ-Gabrovo/bg/Obiavi.aspx>

**8. Размер на основната заплата за длъжността** – 610 лв.

\* *Основният размер на заплатата за длъжността се определя в зависимост от професионалния опит на спечелилия конкурса кандидат, съгласно нормативните актове, определящи формирането на възнаграждението.*